text: आज यहां नौवीं सीजीडी बोली दौर को संबोधित करते हुए श्री प्रधान ने कहा कि अब तक का यह सबसे बड़ा दौर है, जो देश के 12 राज्यों एवं दो संघ शासित प्रदेशों को कवर करता है। उन्होंने कहा कि बोली की प्रक्रिया को तर्कसंगत बनाया गया है और गंभीर बोलीकर्ताओं को आकर्षित करने, प्रतिस्पर्धा को प्रोत्साहित करने तथा विजेता को निर्धारित करने वाली बैंक गांरटी की राशि जैसे अतार्किक मानकों को दूर करने के लिए निवेशक अनुकूल मानदंडों का निर्माण किया गया है।